Stephen Lee

Stephen Lee (s. 12. lokakuuta 1974) on englantilainen entinen snooker-ammattilainen, joka kärsii parhaillaan vuoteen 2024 ulottuvaa kilpailukieltoa ottelutuloksien järjestämisestä. Lee on kotoisin Trowbridgestä ja hän on tunnettu erittäin hyvästä lyöntitekniikastaan. Lee on voittanut urallaan neljä ranking-turnausta, ja on aikaisemmin ollut useita vuosia 16 parhaan joukossa ammattilaisten ranking-listalla. Urallaan hän on tehnyt 184 yli sadan pisteen ylittävää lyöntisarjaa ammattilaisturnauksissa Chris Turner's SNOOKER ARCHIVE  Snooker’s Leading Century Makers. Lee on yksi ammattilaiskiertueen suurikokoisimpia pelaajia.
Leen ura tuli käytännössä päätökseen, kun hänet asetettiin ensin 12.10.2012 väliaikaiseen kilpailukieltoon syytettynä ottelutuloksen järjestämisestä ja todettiin syyskuussa 2013 syylliseksi yhteensä seitsemän ottelun tuloksen järjestämiseen vuosien 2008 ja 2009 aikana. Hänet tuomittiin takautuvasti 12 vuoden kilpailukieltoon, joka päättyy 12.10.2024.
Ura

Vahva alku

Lee aloitti ammattilaisuransa vuonna 1992 voitettuaan English Amateur Championship-turnauksen. Ensimmäisellä kaudellaan hän teki lajin ennätyksen voitettuaan 33 peräkkäistä erää karsintakierrosten otteluissa.WWW Snooker Stephen Lee

Top 16 pelaaja

Vuonna 1997 Stephen Lee saavutti paikkansa 16 parhaan joukossa ranking-listalla, ja vuotta myöhemmin hän nousi jopa 8 parhaan joukkoon. Parhaimmillaan Lee oli jopa sijalla 5.

Turnausvoittaja

Vuonna 1998 Lee voitti ensimmäisen ranking-turnauksen, Grand Prixin. Hän voitti myös myöhemmin saman turnauksen vuonna 2001, kun turnaus järjestettiin nimellä LG Cup. Kaudella 2001–2002 Lee keräsi eniten ranking-pisteitä kun hän voitti myös Scottish Open-turnauksen. Kauden aikana Lee kävi Provisional ranking-listalla jo sijalla 1.

Vuonna 2006 Lee oli jo pudota ranking-listalla ulos 16 parhaan joukosta, mutta Welsh Open-turnauksessa hän raivasi tiensä finaaliin, jossa hän voitti hallitsevan maailmanmestarin Shaun Murphyn erin 9-4 BBC Sport Lee eases to Welsh Open victory, 5. maaliskuuta 2006.

Kauden 2007–2008 Lee aloitti sijalla 13, mutta kausi ei sujunut kovinkaan vakuuttavasti. Saga Insurance Masters-turnauksessa Wembleyllä Lee kuitenkin oli jopa finaalissa, jossa kovassa nosteessa ollut Mark Selby voitti hänet selkein lukemin 10-3. Hänen harmikseen tästä turnauksesta ei jaeta pisteitä, vaan kyseessä on kutsuturnaus, joskin arvostetuin sellainen. Maailmanmestaruusturnauksessakaan Lee ei saavuttanut edes toisen kierroksen paikkaa, vaan karsintojen kautta mukaan tullut Joe Swail pudotti hänet kisoista ensimmäisessä ottelussa. Pitkästä aikaa Lee putosi ranking-listalla pois 16 parhaan joukosta, ja hän on haastattelussa sanonut jopa harkitsevansa uransa lopettamista BBC Sport Beaten Lee considers retirement, 20. huhtikuuta 2008.

Leen haettua motivaatiota, hän esiintyi aika ajoin hyvin kauden 2008–2009
syyspuolella saavuttamalla mm. neljännesfinaalipaikan Shaun Murpya vastaan Maplin UK Championship-turnauksessa. Neljännesfinaaliottelun hän hävisi kuitenkin selvästi 3-9 kärsittyään kovista hammaskivuista The Sun Shaun's a tooth-ache for Lee, 19. joulukuuta 2008.

kauden 2009–2010 sujui Leen osalta vaihtelevasti, eikä suurmenestystä vieläkään tullut. Parhaaksi saavutukseksi jäi pääsy 16:n parhaan joukkoon syyskauden päättäneessä Pukka Pies UK Championship-turnauksessa. Tämän lisäksi ranking-pisteitä karttui lähinnä maailmanmestaruuskisoihin pääsemisestä karsinnoista. Kauden päätteeksi Lee oli ranking-listalla sijalla 23 ja edelleen ulkona 16:n parhaan joukosta.

kaudella 2010–2011 Lee osoitti pitkästä aikaa hyviä otteita uudessa pienturnaussarjassa Players Tour Championship, jossa hän voitti yhden osakilpailun Euro Players Tour Championship 4, joka pelattiin Saksassa Offenburgissa. World Snooker Player List | Stephen Lee Chris Turner's SNOOKER ARCHIVE World Rankings

Turnausvoitot
Ranking-turnaukset
 Welsh Open 2006
 Regal Scottish Open 2002
 Grand Prix 2001, 1998
 Betfair PTC Grand Finals 2012

Pienemmät ranking-turnaukset
 Euro Players Tour Championship 4 2010

Tilastot ja ennätykset

Lihavoitu teksti tarkoittaa lajin ennätystä.

 20px|Englannin lippu STEPHEN LEE Ranking-turnausvoitot 4 2006, 2002, 2001, 1998 Masters-turnauksen finaalit 1 2008 Korkein ranking-sijoitus 5 2000/2001 Suurin lyöntisarja 145 Northern Ireland Trophy 2008 Yli 100 pisteen lyöntisarjat184  Peräkkäin voitetut erät 33 1992

Lähteet

Luokka:Englantilaiset snookerpelaajat
Luokka:Vuonna 1974 syntyneet
Luokka:Elävät henkilöt